BAC 2020 | Confuzie printre elevi: Un subiect la Istorie a fost redactat greşit.
Gramatica le-a dat bătăi de cap autorilor care au redactat subiectele la Istorie. În una dintre cerinţe, adjectivul nu a fost acordat cu subiectul. Unul dintre subiecte a creat confuzie printre elevi.
Elevii de clasa a XII-a, care au dat examenul la istorie, au avut parte de o surpriză la ultimul subiect. Autorii cerinţei au scăpat o greşeală gramaticală.Subiectul al doilea a fost scris aşa: "Precizarea ideologiei totalitare impusă în România şi prezentarea unei practici politice totalitare adoptată de statul român în prima jumătate a secolului al XX-lea".În acest caz, forma corectă a adjectivului este "impuse" pentru că se acordă cu substantivul "ideologiei". Iar pentru substantivul "unei practici", forma corectă a adjectivului din text este "adoptate".Astfel, subiectul al doilea al examenului ar fi sunat : "Precizarea ideologiei totalitare impuse în România şi prezentarea unei practici politice totalitare adoptate de statul român în prima jumătate a secolului al XX-lea".